มีอาการเส้นเลือดในสมอตีบ ความดัน อัมพฤก ทานเวย์โปรตีน ที่มีแอลคานิทีน กับพวก ไอโซลูซีน หรือพวกกรดอะมิโนที่ช่วยเร่งการเผาผลาญได้มั้ยครับ
สวัสดีค่ะ โรคเส้นเลือดสมองตีบเป็นภาวะที่เลือดไม่สามารถไหลเวียนไปเลี้ยงสมองได้จากมีการตีบของเส้นเลือดที่ไปเลี้ยงสมอง ทำให้สมองขาดเลือดและออกซิเจน หากไม่ได้รับการรักษาอย่างทันท่วงทีจะทำให้เซลล์สมองค่อย ๆ ตายลง และสูญเสียการทำงานของระบบประสาทการดูแลรักษาภาวะนี้นั้น จะเป็นการใช้ยาเป็นหลักเพื่อป้องกันการเกิดลิ่มเลือดใหม่ หรือสลายลิ่มเลือดเดิม หรือใช้การทำหัตถการใดๆเพื่อสลายลิ่มเลือดหลังจากนั้นการกินยาต่อเนื่องมีความสำคัญ เพื่อป้องกันการเกิดลิ่มเลือดใหม่ แนะนำการใช้ยาภายใต้การดูแลของแพทย์อย่างเคร่งครัด และกลับไปติดตามอาการตามนัดทุกครั้ง ส่วนอาหารเสริมดังกล่าวมา ไม่ได้มีหลักฐานทางการแพทย์ที่บ่งบอกว่าจะช่วยหรือมีประโยชน์อย่างชัดเจนในโรคเส้นเลือดสมองตีบ อัมพฤกษ์ หรือเป็นความดัน แนะนำการกินอาหารให้ครบถ้วน 5 หมู่ ยกเว้นถ้ามีข้อห้ามที่กินอาหารชนิดใดๆไม่ได้ ที่จะขาดสารอาหารนั้นๆ อาจจะปรึกษากับแพทย์เพื่อกินเสริมไปเป็นอย่างๆได้